b'\n_START_ARTICLE_\nRde\xc4\x8da sne\xc5\xbeenka\n_START_SECTION_\nOpis\n_START_PARAGRAPH_\nOdrasla rde\xc4\x8da sne\xc5\xbeenka dose\xc5\xbee v dol\xc5\xbeino med 10 in 15\xc2\xa0mm. Telo je podolgovato in rahlo splo\xc5\xa1\xc4\x8deno in ima \xc5\xa1ibek zunanji oklep. Barva se med podvrstami spreminja, elitre pa so obi\xc4\x8dajno rumenkasto ali rde\xc4\x8dkasto rjave barve, pri podvrsti rufipes pa \xc4\x8drne ali temno rjave. Glava, oprsje in zadek so kri\xc4\x8de\xc4\x8de rde\xc4\x8de ali oran\xc5\xbene barve. Tipalnice so rde\xc4\x8dkaste s temnimi konicami. Noge so rde\xc4\x8dkaste z rjavkastimi konicami. Odrasli hro\xc5\xa1\xc4\x8di se pojavljajo od maja do julija in so plenilci. Tudi li\xc4\x8dinke so plenilci in napadajo majne \xc5\xbeu\xc5\xbeelke, pol\xc5\xbee ter de\xc5\xbeevnike.\n_START_SECTION_\nRaz\xc5\xa1irjenost\n_START_PARAGRAPH_\nVrsta je raz\xc5\xa1irjena po ve\xc4\x8dini Evrope, vzhodni palearktiki in v Severni Afriki, kjer se zadr\xc5\xbeuje v grmovjih, gozdovih in na travnikih.'